ዶክተር ወርቅነህ ከኳታርና ከቻይና ምክትል የውጭ ጉዳይ ሚኒስትሮች ጋር ተወያይተዋል
የኢፌዴሪ የውጭ ጉዳይ ሚኒስትር ዶ/ር ወርቅነህ ገበየሁ ከኳታር እና ከቻይና ምክትል የውጭ ጉዳይ ሚኒስትሮች ጋር በአፍሪካ ህብረት 30ኛው የመሪዎች ጉባኤ ጎን ለጎን ተወያይተዋል።ዶ/ር ወርቅነህ ከኳታር ምክትል የውጭ ጉዳይ ሚኒስትር ሱልጣን ቢል ሳድ ጋር ባደረጉት ውይይት በሁለቱ አገራት መሪዎች መካከል የተደረጉ ጉብኝቶችና ምክክሮች የአገራቱን ግንኙነት ወደ ላቀ ደረጃ እንዲሸጋገር አስችሎታል ብለዋል።ቀደም ሲል በአገራቱ መካከል በተለያዩ መስኮች የተፈረሙ ስምምነቶችን ወደ ተግባር መቀየር እንደሚገባም ሚኒስትሮቹ ተስማምተዋል።ኢትዮጵያ ከቻይና ጋር ያላት ስትራቴጅካዊ ወዳጅነት አሁን ካለበት ደረጃ የበለጠ እንዲጠናከር የኢትዮጵያ ፍላጎት መሆኑንም ዶክተር ወርቅነህ ከቻይና ምክትል የውጭ ጉዳይ ሚኒስትር ሼን ዥያዎንዶንግ ጋር ባደረጉት ውይይት ተናግረዋል።“ኢትዮጵያ ድህነትን ለማስወገድ በምታደርገው ትግል ቻይና እውነተኛ አጋራችን ነች፤ በዚህም ደስተኞች ነን” ሲሉም ዶ/ር ወርቅነህ ገልፀዋል።ቻይና ኢትዮጵያ በልማት በምታደርጋቸው ዘርፈ ብዙ ጥረቶች ድጋፏን አንደምትቀጥል የአገሪቱ ምክትል የውጭ ጉዳይ ሚኒስትር ቼን ዥያዎንዶንግ ተናግረዋል።በአፍሪካ ቀንድ በመሰረተ ልማትና ሰላምን ለማስፈን ኢትዮጵያ እየተጫወተች ያለችውን የመሪነት ሚናም አድንንቀዋል። ምንጭ –       